EASIT: Formació en Accés Fàcil per a la Inclusió Social
Materials educatius EASIT.
Hola, soc un llapis que parla.
Duc ulleres negres i guants blancs, tinc una vara per assenyalar.
Us guiaré en aquest vídeo d'introducció
als materials educatius del projecte EASIT.
Els materials educatius de l'EASIT es distribueixen en unitats.
Cada unitat té diversos elements o temes generals
que inclouen diversos ítems.
Les unitats tracten els temes següents:
la unitat 1 tracta l'accessibilitat als mitjans,
és una introducció general,
la unitat 2 tracta el llenguatge fàcil de comprendre (LFC)
amb el focus al text escrit,
la unitat 3 tracta el LFC al món audiovisual,
en concret inclou la unitat 3A sobre el LFC en subtitulació,
la unitat 3B sobre el LFC i l'audiodescripció,
i la unitat 3C sobre el LFC i el periodisme audiovisual.
L'última unitat, la unitat 4, tracta la professió
i algunes de las habilitats necessàries per treballar en aquest camp.
L'EASIT ha creat una gran varietat de materials educatius.
Vídeo presentacions que són lliçons basades en diapositives,
i altres tipus de vídeos com mostres,
entrevistes a professionals i a usuaris, entre altres.
Materials addicionals per a alguns vídeos
com enllaços a pàgines web on aprendre sobre aspectes concrets.
Llistes de lectura per a cada unitat amb referències suggerides.
Un qüestionari per a cada unitat,
a més de propostes de tasques per realitzar a la formació.
Aquests materials són útils per a autodidactes
i també per a formadors que vulguin utilitzar-les a les classes.
Hem intentat fer els materials el més accessibles possible,
per això els oferim en diversos formats.
Per exemple, per a les lliçons teniu accés al vídeo,
a l'àudio per separat com un podcast,
a les diapositives, a la transcripció,
i als subtítols en anglès i en altres llengües disponibles.
Els materials es troben al dipòsit d'accés lliure de la UAB, anomenat DDD.
Estan disponibles també a aquesta pàgina web.
Són d'ús lliure així que us animo a utilitzar-los per aprendre
o, si sou professors, per ensenyar a les vostres classes.
Vídeo introductori preparat per Anna Matamala de la UAB
i Blaž Zajc de RTV Slovenija.
Produït per RTV Slovenija.
Aquest vídeo és part del projecte EASIT finançat per la Comissió Europea,
conveni de subvenció 2018-1-ES01-KA203-05275.
La informació i opinions del vídeo pertanyen als autors,
la Comissió no es fa responsable de qualsevol ús que es faci del vídeo.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social